ประกาศการกีฬาแห่งประเทศไทยประกาศการกีฬาแห่งประเทศไทยเรื่องโครงสร้างการจัดแบ่งส่วนงาน อำนาจหน้าที่และการดำเนินงานและสถานที่ติดต่อเพื่อขอรับข้อมูลข่าวสารของการกีฬาแห่งประเทศไทย[๑] เพื่อให้เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐ ที่จะให้ประชาชนได้รับรู้ข้อมูลข่าวสารเกี่ยวกับการดำเนินการต่าง ๆของรัฐเพื่อที่ประชาชนจะสามารถแสดงความคิดเห็นและใช้สิทธิได้โดยถูกต้องกับความเป็นจริง จึงสมควรประกาศโครงสร้างการจัดแบ่งส่วนงานอำนาจหน้าที่ การดำเนินงานและสถานที่ติดต่อเพื่อขอรับข้อมูลข่าวสารของการกีฬาแห่งประเทศไทยไว้ ดังต่อไปนี้ข้อ ๑การกีฬาแห่งประเทศไทยมีอำนาจและหน้าที่โดยสรุป ดังต่อไปนี้๑.๑ส่งเสริมกีฬา๑.๒ทำหน้าที่เป็นศูนย์กลางในการประสานงานเกี่ยวกับการกีฬา๑.๓ศึกษา วิเคราะห์ และจัดทำโครงการ แผนงาน และสถิติเกี่ยวกับการส่งเสริมกีฬารวมทั้งการประเมินผล๑.๔จัด ช่วยเหลือ แนะนำ และร่วมมือในการจัดและดำเนินการการกีฬา๑.๕สำรวจ จัดสร้างและบูรณะสถานที่สำหรับการกีฬา๑.๖ติดต่อ ร่วมมือกับองค์การหรือสมาคมกีฬาทั้งในและนอกราชอาณาจักร๑.๗สอดส่องและควบคุมการดำเนินกิจการการกีฬา๑.๘ประกอบกิจการอื่น ๆ อันเกี่ยวแก่หรือเพื่อประโยชน์ของการกีฬาข้อ ๒การกีฬาแห่งประเทศไทยมีโครงสร้างการจัดแบ่งส่วนงานภายในดังนี้๒.๑สำนักผู้ว่าการ ประกอบด้วย กองกลาง กองการเจ้าหน้าที่ กองนิติการกองนิเทศและวิเทศสัมพันธ์ ศูนย์สารสนเทศการกีฬา๒.๒ผู้ตรวจสอบภายใน๒.๓ฝ่ายนโยบายและแผน ประกอบด้วย กองนโยบายและแผน กองงบประมาณ กองตรวจสอบและประเมินผล๒.๔ฝ่ายการคลัง ประกอบด้วย กองการเงิน กองพัสดุ กองบัญชี๒.๕ฝ่ายสถานกีฬาและบริการ ประกอบด้วย กองโยธาและการช่าง กองซ่อมบำรุงกองบริหารทรัพย์สิน๒.๖ฝ่ายส่งเสริมกีฬา ประกอบด้วย กองกีฬาพื้นฐาน กองกีฬาเพื่อสุขภาพมวลชน กองกีฬาเพื่อความเป็นเลิศ๒.๗ฝ่ายองค์กรและสวัสดิการกีฬา ประกอบด้วย กององค์กรกีฬา กองการแข่งขันกีฬากองสวัสดิการกีฬา๒.๘ฝ่ายวิทยาศาสตร์การกีฬา ประกอบด้วย กองวิจัยการส่งเสริมกีฬา กองวิทยาศาสตร์การกีฬากองบริการกีฬาเวชศาสตร์๒.๙สำนักพัฒนาบุคลากรกีฬา ประกอบด้วย กองพัฒนาบุคลากร กองการฝึกอบรม๒.๑๐สำนักงานกีฬาอาชีพ ประกอบด้วย กองพัฒนากีฬาอาชีพ สำนักงานคณะกรรมการกีฬามวย๒.๑๑สำนักงานการกีฬาภูมิภาค ประกอบด้วย สำนักงาน กกท. ภาค ๑ ระยอง สำนักงาน กกท. ภาค ๒สุพรรณบุรี สำนักงาน กกท. ภาค ๓ นครราชสีมา สำนักงาน กกท. ภาค ๔ สงขลา สำนักงานกกท. ภาค ๕ เชียงใหม่ข้อ ๓อำนาจและหน้าที่สำคัญของส่วนงานภายในการกีฬาแห่งประเทศไทยโดยสรุปดังต่อไปนี้๓.๑สำนักผู้ว่าการ๓.๑.๑กองกลาง ดำเนินการเกี่ยวกับงานด้านธุรการ งานสารบรรณ ของ กกท. ประสานงาน แนะนำและให้ความร่วมมือกับส่วนงานต่าง ๆ ในการดำเนินการให้เป็นไปตามระเบียบงานสารบรรณตามระเบียบ ข้อบังคับอยู่ในมาตรฐานเดียวกัน มีหน้าที่รับผิดชอบงานการประชุมต่าง ๆของ กกท. ด้านงานธุรการให้กับผู้ว่าการและรองผู้ว่าการดำเนินการจัดหารายได้จากสิทธิประโยชน์และคุ้มครองสิทธิของผู้ได้รับให้เป็นไปตามข้อตกลงหรือสัญญาตลอดจนรับผิดชอบกิจการอันอาจเกิดขึ้นและยังไม่ได้มอบหมายให้เป็นหน้าที่ของหน่วยงานใด๓.๑.๒กองการเจ้าหน้าที่ ดำเนินการเกี่ยวกับการบริหารงานบุคคลทั่วไป ได้แก่การจัดทำแผนอัตรากำลัง การสอบแข่งขัน สอบคัดเลือก บรรจุ แต่งตั้ง โยกย้าย ย้ายโอนเลื่อนขั้น เลื่อนระดับตำแหน่งพนักงาน และมีหน้าที่รับผิดชอบการพัฒนาบุคลากรงานทะเบียนประวัติ ระบบข้อมูลของบุคคล การพิจารณาความดีความชอบการขอพระราชทานเครื่องราชอิสริยาภรณ์ งานธุรการกองทุนสำรองเลี้ยงชีพของพนักงานงานสวัสดิการ และงานวินัยพนักงาน งานด้านรักษาความปลอดภัยในหน่วยงาน กกท.๓.๑.๓กองนิติการ ดำเนินการเกี่ยวกับงานด้านกฎหมาย ระเบียบ ข้อบังคับและงานนิติกรรมเกี่ยวข้องกับ กกท. ทั้งปวง พิจารณาวินิจฉัยปัญหาข้อกฎหมายร่างและพิจารณาให้ข้อเสนอแนะเกี่ยวกับร่างกฎหมาย ระเบียบ ข้อบังคับที่เกี่ยวข้องรวบรวมหลักฐานเพื่อการดำเนินคดี รวมถึงมีหน้าที่สืบสวนสอบสวนเรื่องราวต่าง ๆตามที่ได้รับมอบหมายและให้ความร่วมมือในการพิจารณาให้คำแนะนำข้อกฎหมายแก่หน่วยงานต่าง ๆ ใน กกท.ตลอดจนประสานกับหน่วยงานด้านกฎหมายของรัฐ๓.๑.๔กองนิเทศและวิเทศสัมพันธ์ ดำเนินการเกี่ยวกับเผยแพร่และประชาสัมพันธ์กิจการ กกท.ตลอดจนจัดให้มีสื่อและทัศนูปกรณ์เพื่อการเผยแพร่ความรู้ข่าวสารด้านการกีฬาให้ประชาชนสนใจและมีทัศนคติที่ดีต่อกีฬา ผลิตเอกสารและสื่อต่างๆ การชี้แจงข้อเท็จจริง จัดการแถลงข่าวกิจการ กกท. และงานนิทรรศการให้ความร่วมมือและสร้างสัมพันธ์อันดีกับสื่อมวลชนรวมทั้งประสานงานด้านการประชาสัมพันธ์กับหน่วยงานต่างๆ ทั้งภาครัฐและเอกชนตามนโยบาย ประสานงานเกี่ยวกับกิจการต่างประเทศติดต่อประสานงานกับประเทศต่าง ๆ ในความร่วมมือระหว่างประเทศด้านการกีฬาให้การช่วยเหลือและดำเนินการการเดินทางไปต่างประเทศหรือการเข้าประเทศของผู้เกี่ยวข้องกับการกีฬาและกกท.ประสานงานกับองค์กรกีฬาในต่างประเทศและสหพันธ์กีฬาระหว่างชาติเพื่อให้ได้มาซึ่งข้อมูลและข่าวสารที่ทันสมัยตลอดจนให้การต้อนรับบุคลากรของสถาบันกีฬาจากต่างประเทศตามควรแก่สถานะ๓.๑.๕ศูนย์สารสนเทศการกีฬา ดำเนินการบริหารงาน วางแผน ประสานงาน กำกับ ดูแลและสนับสนุนข้อมูลข่าวสารการกีฬาให้กับหน่วยงานต่าง ๆ ใน กกท.และหน่วยงานทั้งภาครัฐและเอกชนที่เกี่ยวข้องกับการกีฬารับผิดชอบดำเนินการระบบสารสนเทศการกีฬา โดยมี กกท.เป็นศูนย์หลักและมีโครงข่ายไปยังองค์กรกีฬาและหน่วยงาน กกท. ทั่วประเทศ รวมทั้งการเชื่อมโยงเครือข่ายเพื่อแลกเปลี่ยนข้อมูลข่าวสารกีฬากับต่างประเทศและมีหน้าที่รับผิดชอบงานบรรณสารห้องสมุด และพิพิธภัณฑ์กีฬา๓.๒ผู้ตรวจสอบภายใน ทำหน้าที่ผู้สอบบัญชีภายในตามพระราชบัญญัติการกีฬาแห่งประเทศไทยพ.ศ. ๒๕๒๘ และมีหน้าที่และความรับผิดชอบในการตรวจสอบการก่อหนี้ผูกพันงบประมาณรายจ่ายวินิจฉัยความเหมาะสมของวิธีปฏิบัติต่าง ๆในทางการเงินและการบัญชีให้มีลักษณะของการควบคุมภายในที่ดีสอบทานการปฏิบัติงานที่เกี่ยวข้องกับการเงินว่าได้ดำเนินการอย่างถูกต้องตามคำสั่งระเบียบ ข้อบังคับ หรือกฎหมายด้วยความประหยัดและรวดเร็วภายในกำหนดเวลาหรือไม่เพื่อเสนอผู้ว่าการทราบ ตลอดจนให้ข้อเสนอแนะแนวทางแก้ไขกรณีพบความไม่ถูกต้องหรือข้อควรปรับปรุง เพื่อให้การปฏิบัติงานของ กกท.เป็นไปตามเป้าหมายอย่างมีประสิทธิภาพ๓.๓ฝ่ายนโยบายและแผน๓.๓.๑กองนโยบายและแผน ดำเนินการเกี่ยวกับงานด้านวิเคราะห์นโยบายและแผนของหน่วยเหนือและหน่วยที่เกี่ยวข้องวางแผนดำเนินการประสานงาน จัดทำแผนทั้งปวง ทั้งแผนระยะยาว ระยะปานกลาง และระยะสั้นรวมทั้งแผนปฏิบัติการและปฏิทินการปฏิบัติงานประจำปี ตลอดจนปรับปรุงพัฒนาแผนต่าง ๆให้ทันสมัยเหมาะสมสอดคล้องกับสถานการณ์และสภาวะการณ์ในช่วงเวลานั้น ๆเสนอแนะตามลำดับชั้นเพื่ออนุมัติและสั่งการแก้ไขปัญหาอุปสรรคข้อขัดข้องใด ๆที่จะเกิดขึ้นเพื่อให้การดำเนินการและปฏิบัติการตามแผนโดยรวมของ กกท.เป็นไปอย่างมีประสิทธิภาพ บรรลุเป้าหมาย ตามขั้นตอนต่าง ๆ ที่กำหนด๓.๓.๒ กองงบประมาณ ดำเนินการประสานงานและกำกับดูแลเกี่ยวกับการงบประมาณทั้งปวงซึ่งหมายความรวมถึงงบประมาณที่ได้รับการจัดสรรประจำปี เงินทุนดำเนินการและเงินรายได้ของ กกท. ตามพระราชบัญญัติการกีฬาแห่งประเทศไทย พ.ศ. ๒๕๒๘โดยจะต้องมีหน้าที่ในการขอตั้ง จัดสรร จัดทำแผนการใช้จ่ายเงินประจำปี ปรับแผนการใช้จ่ายงบประมาณประจำปีตามความจำเป็นหรือปรับแผนตามแผนการปฏิบัติการหลักของกกท. ทั้งนี้จะต้องอยู่ภายใต้กรอบของข้อบังคับ และกฎหมายว่าด้วยวิธีการงบประมาณตลอดจนมีหน้าที่กำกับดูแลให้การใช้จ่ายงบประมาณเป็นไปอย่างมีประสิทธิภาพ ถูกต้องรวดเร็ว ทันเวลา กับพิจารณาเสนอแนะการแก้ปัญหาอุปสรรคต่าง ๆทางด้านงบประมาณให้แก่หน่วยเหนือ หน่วยข้างเคียงและองค์กรกีฬาต่าง ๆที่ใช้งบประมาณของ กกท. จัดทำโครงการใหม่ โครงการต่อเนื่องและโครงการตามข้อผูกพันงบประมาณ นอกจากนี้ยังมีหน้าที่ในการจัดทำประมาณการรายได้เพื่อเสนอสภาพัฒนาการเศรษฐกิจและสังคมแห่งชาติและคณะรัฐมนตรีทราบ เพื่อให้ความเห็นชอบงบลงทุนประจำปี รวมทั้งมีหน้าที่ในการวางแผนการใช้สังหาริมทรัพย์และอสังหาริมทรัพย์ของ กกท. ประจำปีเพื่อก่อให้เกิดรายได้หรือเพื่อการบริการองค์กรกีฬาต่าง ๆ ตามนโยบาย๓.๓.๓กองตรวจสอบและประเมินผล ดำเนินการเกี่ยวกับการตรวจสอบติดตามและประเมินผลการใช้จ่ายงบประมาณเงินทุนหมุนเวียนและเงินรายได้ของ กกท. ตามแผนงาน โครงการและการใช้จ่ายเงินประจำปีตามแผนการใช้จ่ายเงินและแผนปฏิบัติงานประจำปีรวมทั้งรวบรวมข้อมูล ข้อปัญหา อุปสรรค ข้อขัดข้อง เพื่อวิเคราะห์และเสนอแนะเพื่อการแก้ไขปัญหาที่เกี่ยวข้องกับการงบประมาณเพื่อใช้เป็นแนวทางแก้ไขปัญหาระยะยาว และการสร้างระบบการวางแผนในวงรอบต่อไป๓.๔ฝ่ายการคลัง๓.๔.๑กองการเงิน มีหน้าที่รับผิดชอบดำเนินการเกี่ยวกับการรับ การเบิกจ่าย การโอนเงินและการเก็บรักษาเงินให้เป็นไปโดยถูกต้องตามระเบียบ ข้อบังคับและกฎหมายที่เกี่ยวข้อง จัดทำทะเบียนการเงิน ประสานงานกับสำนักงานตรวจเงินแผ่นดินรับผิดชอบดำเนินการเกี่ยวกับภาษีอากร การวางฎีกาประมาณการรายได้ดำเนินการเกี่ยวกับรายได้ เงินทุน ดำเนินการเช่นเดียวกับเงินงบประมาณแผ่นดินตรวจสอบหลักฐาน เงินทดรองจ่าย ทั้งในส่วนงานภายใน กกท. และองค์กรกีฬาต่าง ๆรวมทั้งมีหน้าที่รับผิดชอบด้านเงินกองทุนต่าง ๆที่ได้จัดตั้งขึ้นตลอดจนงานด้านการเงินอื่น ๆ ทั้งปวงที่เกี่ยวข้อง๓.๔.๒กองพัสดุ มีหน้าที่รับผิดชอบดำเนินการด้านการจัดซื้อจัดจ้างให้เป็นไปตามข้อบังคับกกท. ว่าด้วยการพัสดุ เป็นเจ้าหน้าที่พัสดุเว้นแต่จะมีการสั่งการเป็นอย่างอื่นเฉพาะกรณี ควบคุมพัสดุ ครุภัณฑ์รวมทั้งยานพาหนะ ให้มีการรับจ่าย ตรวจสอบและเก็บรักษาให้ถูกต้องทั้งประเภทและจำนวนจัดให้มีการดูแลบำรุงรักษาให้อยู่ในสภาพดีใช้งานได้ โดยประสานกับหน่วยงานที่มีหน้าที่ดูแลซ่อมบำรุงเพื่อการดำเนินการในการจัดทำบัญชีรายการพัสดุและขึ้นบัญชีทะเบียนพัสดุ/สิ่งก่อสร้าง๓.๔.๓กองบัญชี มีหน้าที่รับผิดชอบดำเนินการเกี่ยวกับการบัญชีทั้งในส่วนเงินงบประมาณเงินรายได้ เงินทุนหมุนเวียน และกองทุนต่าง ๆ ของส่วนกลางและส่วนภูมิภาคโดยจัดให้มีระบบบัญชีตามที่กฎหมายกำหนด ดำเนินการตรวจสอบ รายงานยอดคงเหลือจัดทำงบดุล และงบเงินสำรองค่าใช้จ่ายในการดำเนินงาน ตรวจสอบการหักล้างเงินยืมเงินทดรองจ่าย จัดทำรายละเอียดลูกหนี้ รายละเอียดค่าใช้จ่ายแต่ละส่วนงานรายงานวิเคราะห์การเงิน และรายงานยอดคงเหลือ และงานปิดบัญชี บัญชีกองทุนต่าง ๆไม่ว่าจะได้มาจากการจัดหาหรือจากการอื่นใด๓.๕ฝ่ายสถานที่และบริการ๓.๕.๑กองโยธาและการช่าง มีหน้าที่รับผิดชอบเกี่ยวกับงานช่างโยธา รวมถึงงานก่อสร้างอาคารสถานที่ สถานกีฬา งานระบบต่าง ๆ และระบบอุปกรณ์กีฬาให้เป็นไปตามมาตรฐานหรือตามนโยบายที่กำหนดไว้ดำเนินการด้านการปรับปรุงสิ่งก่อสร้างดังกล่าวให้เป็นไปตามแผนหรือความต้องการพิจารณาเสนอแนะงานทางด้านเทคนิคการช่างทั้งปวง รับผิดชอบตั้งแต่ขั้นการสำรวจออกแบบ ดำเนินการด้านการจัดซื้อจัดจ้างตามที่ได้รับมอบหมาย และรับผิดชอบโดยตรงในการควบคุมการก่อสร้างให้เป็นไปตามแบบและมาตรฐานที่กำหนดรับผิดชอบในการประเมินราคาการก่อสร้าง ปรับปรุง อาคาร สถานที่ สถานกีฬารวมทั้งประเมินราคาการซ่อมบำรุงสิ่งก่อสร้าง พัสดุ อุปกรณ์กีฬาเสนอแนะขั้นตอนการดำเนินงานทางด้านเทคนิคโยธา ระบบต่าง ๆ อุปกรณ์กีฬาและอื่น ๆที่จำเป็นเพื่อประกอบการทำสัญญาในการจัดซื้อจัดจ้างตลอดจนให้บริการด้านวิชาการที่เกี่ยวข้องแก่หน่วยงานที่ขอรับการสนับสนุน๓.๕.๒กองซ่อมบำรุง มีหน้าที่รับผิดชอบในการสำรวจ อาคาร สถานที่ สถานกีฬา ระบบต่าง ๆพัสดุ อุปกรณ์กีฬาที่ชำรุดเสียหาย หรือที่จำเป็นต้องซ่อมบำรุงตามระยะเวลาประสานการประเมินราคากับกองการช่างและกองพัสดุเพื่อเสนอขอตั้งงบประมาณหรือขอรับงบประมาณฉุกเฉินเพื่อการซ่อมบำรุง ดูแลรักษาให้คงสภาพดีใช้งานได้รวมถึงดำเนินการด้านการจัดซื้อจัดจ้าง การซ่อมบำรุงหรือดำเนินการเองตามความเหมาะสมจัดทำทะเบียนประวัติการซ่อมบำรุงแต่ละรายการไว้เป็นข้อมูล๓.๕.๓กองบริหารทรัพย์สิน มีหน้าที่รับผิดชอบในการวางแผน การให้บริการ อาคาร สถานที่สถานกีฬา และอุปกรณ์กีฬา ตามนโยบาย กกท. และปฏิทินการปฏิบัติงานประจำปีบริหารจัดการการให้บริการทั้งที่มีค่าตอบแทนเป็นรายได้หรือตามนโยบายในการให้การสนับสนุนตามแผนพัฒนากีฬาโดยมีหน้าที่ควบคุมการใช้อาคารสถานที่ และอุปกรณ์กีฬาให้เกิดความเรียบร้อยถูกต้องตามหลักเกณฑ์หรือระเบียบปฏิบัติที่กำหนดวางแผนหรือปรับแผนการใช้อาคารสถานที่ และอุปกรณ์เพื่อให้คุ้มประโยชน์ประสานหน่วยงานที่เกี่ยวข้องในการแก้ไขปัญหา อุปสรรค ข้อข้อข้องในการบริการ อาคารสถานที่ เพื่อให้การบริการได้อย่างเรียบร้อยมีประสิทธิภาพ และให้ประสิทธิผลสูงสุด๓.๖ฝ่ายส่งเสริมกีฬา๓.๖.๑กองกีฬาพื้นฐานมีหน้าที่รับผิดชอบในการจัดหาสถานที่และอุปกรณ์สำหรับการฝึกกีฬาขั้นพื้นฐานร่วมมือกับสมาคมกีฬาต่าง ๆ ในการฝึกสอนกีฬาแก่เยาวชนเพื่อให้เล่นกีฬาเป็นมีเจตคติที่ดีต่อการออกกำลังกายและเล่นกีฬาการจัดการแข่งขันกีฬาพื้นฐานและสร้างความพร้อมเพื่อการพัฒนาไปสู่ความเป็นเลิศจัดให้มีคู่มือการฝึกสอนขั้นพื้นฐานและกติกาที่ทันสมัยเพื่อการเผยแพร่และให้ประโยชน์ในการส่งเสริมกีฬาขั้นพื้นฐาน๓.๖.๒กองกีฬาเพื่อสุขภาพมวลชนมีหน้าที่รับผิดชอบในการจัดให้มีสถานที่เล่นกีฬาและออกกำลังกายสำหรับประชาชนและชุมชน เช่น สวนสุขภาพ ลานกีฬาอเนกประสงค์จัดให้มีบุคลากรให้คำแนะนำและดูแลการเล่นให้เป็นไปตามหลักวิชาการเผยแพร่และรณรงค์ให้ประชาชนสนใจเล่นกีฬาและออกกำลังกาย การแข่งขันกีฬาเพื่อมวลชนให้การส่งเสริมอุดหนุนการกีฬาในบุคคลกลุ่มพิเศษ ได้แก่ ผู้พิการทางกายผู้การทางสมอง และผู้เปลี่ยนอวัยวะ รวมทั้งให้ความร่วมมือกับองค์กรกีฬามวลชนและกีฬาเพื่อสุขภาพทั้งในประเทศและต่างประเทศในกิจการที่เกี่ยวข้อง๓.๖.๓กองกีฬาเพื่อความเป็นเลิศ มีหน้าที่รับผิดชอบในการสนับสนุนการพัฒนามาตรฐานนักกีฬาสู่ความเป็นเลิศอย่างเป็นระบบร่วมกับองค์กรกีฬาที่เกี่ยวข้องจัดให้มีสถานที่ฝึกซ้อมและอุปกรณ์กีฬาที่ได้มาตรฐาน จัดหาผู้ฝึกสอนที่มีคุณภาพและมีการดูแลสุขภาพร่างกายและจิตใจแก่นักกีฬาให้เป็นไปตามหลักวิชาการวิทยาศาสตร์การกีฬาและกีฬาเวชศาสตร์โดยจัดให้มีสถานที่พักและการเก็บตัวฝึกซ้อมนักกีฬาที่เหมาะสมต่อการแข่งขันทุกระดับให้ความร่วมมือด้านเทคนิคกีฬาและให้การสนับสนุนการจัดส่งนักกีฬาเข้าร่วมการแข่งขันกีฬาระหว่างประเทศการจัดการแข่งขันกีฬาระหว่างประเทศในประเทศ๓.๗ฝ่ายองค์กรและสวัสดิการกีฬา๓.๗.๑กององค์กรกีฬามีหน้าที่รับผิดชอบงานประสานงานและงานให้การอุดหนุนส่งเสริมการดำเนินงานของคณะกรรมการกีฬาจังหวัดสมาคมกีฬาแห่งประเทศไทย สมาคมกีฬาจังหวัด และองค์กรกีฬาที่เกี่ยวข้องการพิจารณาจัดสรรงบประมาณอุดหนุนประจำปี ให้ความร่วมมือด้านวิชาการและบริการต่าง ๆรวมถึงการติดตามและกำกับการบริหารงานขององค์กรกีฬาที่เกี่ยวข้องให้เป็นไปตามพระราชบัญญัติการกีฬาแห่งประเทศไทยพ.ศ. ๒๕๒๘๓.๗.๒กองการแข่งขันกีฬามีหน้าที่รับผิดชอบเกี่ยวกับกิจการการจัดการแข่งขันกีฬาเยาวชนแห่งชาติกีฬาแห่งชาติ กำกับ ดูแลจัดการแข่งขันกีฬาเยาวชนแห่งชาติ กีฬาแห่งชาติให้เป็นไปตามแผนปฏิบัติการ รวมถึงประสานงานด้านงบประมาณ การอำนวยการ การจัดการและด้านเทคนิคที่เกี่ยวกับจัดการแข่งขันให้เป็นไปตามข้อบังคับที่เกี่ยวข้องจัดให้มีระบบทะเบียนนักกีฬาในแต่ละระดับ๓.๗.๓กองสวัสดิการกีฬามีหน้าที่รับผิดชอบเกี่ยวกับงานสวัสดิการนักกีฬาและบุคลากรทางการกีฬาการให้รางวัลนักกีฬาตามระเบียบข้อบังคับที่เกี่ยวข้องปฏิบัติหน้าที่ในฐานะเจ้าหน้าที่และงานธุรการกองทุนของกองทุนที่มีการจัดตั้งตามนโยบาย๓.๘ฝ่ายวิทยาศาสตร์การกีฬา๓.๘.๑กองวิจัยการส่งเสริมกีฬามีหน้าที่รับผิดชอบในการศึกษาวิจัยทางวิทยาศาสตร์และเทคโนโลยีทางการกีฬาเกี่ยวกับสถานกีฬาอุปกรณ์กีฬา และเทคนิคกีฬา ทำการวิจัยทางวิทยาศาสตร์การกีฬาในด้านสรีรวิทยาโภชนาการ ชีวกลศาสตร์ จิตวิทยาการกีฬา ฯลฯโดยร่วมมือและสนับสนุนสถาบันทางวิชาการที่เกี่ยวข้องดำเนินการเผยแพร่ผลการศึกษาวิจัยหรือเอกสารทางวิชาการไปสู่องค์กรและหน่วยงานกีฬาเพื่อนำไปประยุกต์ใช้ในการพัฒนาการกีฬา๓.๘.๒กองวิทยาศาสตร์การกีฬามีหน้าที่รับผิดชอบดำเนินการส่งเสริมสุขภาพและสมรรถภาพของนักกีฬาและบุคคลในวงการกีฬาด้วยการตรวจสอบสมรรถภาพทางกายและจิตใจตามหลักการทางวิทยาศาสตร์การกีฬาให้คำแนะนำและดำเนินการในด้านโภชนาการ ด้านจิตวิทยา และด้านชีวกลศาสตร์แก่นักกีฬา ร่วมมือกับหน่วยงานที่เกี่ยวข้องดำเนินการด้านการควบคุมการใช้สารต้องห้ามตามระบบสากลและให้ความรู้แก่นักกีฬาเพื่อป้องกันการใช้สารต้องห้าม๓.๘.๓กองบริการกีฬาเวชศาสตร์มีหน้าที่รับผิดชอบการให้บริการด้านความปลอดภัยในการเล่นกีฬาและการออกกำลังกายการตรวจรักษาทั่วไปแก่นักกีฬาและบุคลากรทางการกีฬารวมถึงบริการด้านทันตอนามัยดูแลสุขภาพและฟื้นฟูสภาพของผู้ได้รับบาดเจ็บจากการกีฬาให้การบริการการป้องกันและฟื้นฟูสภาพโรคหรือความพิการบางอย่างโดยใช้กีฬาและการออกกำลังกายและทำหน้าที่เป็นศูนย์กลางประสานงานด้านวิชาการกีฬาเวชศาสตร์กับสถาบันที่เกี่ยวข้อง๓.๙สำนักพัฒนาบุคลากรกีฬา๓.๙.๑กองพัฒนาบุคลากรมีหน้าที่รับผิดชอบในการจัดวางและกำหนดหลักสูตรการพัฒนาบุคลากรทางการกีฬาทุกระดับร่วมกับหน่วยงานที่เกี่ยวข้องให้เหมาะสมกับการพัฒนาบุคลากรกีฬาแต่ละประเภทดำเนินการโดยร่วมมือกับสถาบันการศึกษาหรือองค์กรทางกีฬาในการผลิตบุคลากรที่ทำหน้าที่ผู้ฝึกสอนกีฬาของสมาคมกีฬาผู้บริหารกีฬา ผู้ตัดสินกีฬาระดับนานาชาติ และผู้จัดการสถานกีฬาและรับผิดชอบงานมาตรฐานบุคลากรและระบบทะเบียนบุคลากรกีฬา๓.๙.๒กองการฝึกอบรมมีหน้าที่รับผิดชอบในการให้การสนับสนุนและจัดการฝึกอบรมบุคลากรทางการกีฬาโดยร่วมมือกับสมาคมกีฬาและสถาบันการศึกษาที่เกี่ยวข้องจัดวางหลักสูตรที่มาตรฐานสำหรับใช้ในการอบรม เช่น การอบรมผู้ฝึกสอนกีฬาขั้นพื้นฐานขั้นก้าวหน้า ผู้ตัดสินกีฬาระดับจังหวัดตลอดจนมีหน้าที่ผลิตและจัดสื่อการเรียนการสอนเพื่อการอบรมและเผยแพร่๓.๑๐สำนักงานกีฬาอาชีพ๓.๑๐.๑กองพัฒนากีฬาอาชีพมีหน้าที่รับผิดชอบในการส่งเสริมสนับสนุนการพัฒนาบุคลากรทางการกีฬา เช่น นักกีฬาผู้ฝึกสอน ผู้ตัดสิน ผู้จัดการ ที่มีศักยภาพไปเป็นบุคลากรกีฬาเพื่อการอาชีพประสานงานให้มีการนำระบบการจัดการแข่งขันแบบอาชีพมาใช้กับชนิดกีฬาที่มีมาตรฐานให้เป็นกีฬาอาชีพรวมทั้งให้การสนับสนุนในการใช้ทรัพยากรของรัฐเพื่อการฝึกซ้อมและแข่งขันกีฬาอาชีพตลอดจนส่งเสริมและอำนวยความสะดวกแก่หน่วยงานหรือองค์กรกีฬาที่มีกิจกรรมกีฬาอาชีพประสานและให้ความร่วมมือผู้เกี่ยวข้องในการปฏิบัติตามระเบียบ ข้อบังคับกฎหมายให้เป็นไปอย่างมีประสิทธิภาพและให้มีหน้าที่รวมถึงการปฏิบัติงานตามกฎหมายที่เกี่ยวข้องกับกีฬาอาชีพบัญญัติ๓.๑๐.๒สำนักงานคณะกรรมการกีฬามวย มีหน้าที่รับผิดชอบตามพระราชบัญญัติกีฬามวย พ.ศ. ๒๕๔๒ในการส่งเสริมสนับสนุนอนุรักษ์ และเผยแพร่กีฬามวยอาชีพดำเนินการตามมาตรการต่าง ๆเพื่อคุ้มครองความปลอดภัยและสวัสดิภาพรวมถึงมาตรฐานการประกอบอาชีพการปฏิบัติหน้าที่และจรรยาบรรณของบุคคลในวงการกีฬามวยอาชีพดูแลกองทุนกีฬามวยอาชีพและสอดส่องงานด้านสวัสดิการของบุคคลในวงการกีฬามวยอาชีพและมีหน้าที่ปฏิบัติหน้าที่อื่นตามที่ได้รับมอบหมายจาก กกท.๓.๑๑สำนักงานกีฬาภูมิภาค มีหน้าที่รับผิดชอบการส่งเสริมกีฬาภูมิภาคประสานงานและให้ความร่วมมือกับองค์กรกีฬาในส่วนภูมิภาคในการดำเนินกิจการกีฬาตลอดจนปฏิบัติหน้าที่เกี่ยวแก่การส่งเสริมและดำเนินการกีฬาในส่วนภูมิภาคตามนโยบายของ กกท. ดูแลบำรุงรักษาสถานกีฬาในความรับผิดชอบ การจัดตั้งศูนย์อุปกรณ์กีฬาการดำเนินการด้านวิทยาศาสตร์การกีฬาข้อ ๔สถานที่ติดต่อเพื่อขอรับข้อมูลข่าวสารของการกีฬาแห่งประเทศไทย ได้แก่ห้องสมุด - การกีฬาแห่งประเทศไทย เลขที่ ๒๐๘๘ ถนนรามคำแหง แขวงหัวหมาก เขตบางกะปิกรุงเทพมหานคร ๑๐๒๔๐ โทรศัพท์ ๓๑๘๐๙๔๐ ต่อ ๑๐๕๗ โทรสาร ๓๑๙๓๘๘๗ประกาศ ณ วันที่ ๑๒ตุลาคม พ.ศ. ๒๕๔๓เจริญทัศน์ จินตนเสรีผู้ว่าการการกีฬาแห่งประเทศไทยปัทมา/จัดทำ๑๓ ธันวาคม ๒๕๕๓พัสสน/ผู้ตรวจ๒๙ มีนาคม ๒๕๕๔อภิญญา/ปรับปรุง๓ กันยายน ๒๕๕๗[๑] ราชกิจจานุเบกษาเล่ม ๑๑๗/ตอนพิเศษ ๑๑๑ ง/ หน้า ๘๖/ ๑ พฤศจิกายน ๒๕๔๓